Държавен вестник, бр. 23, 2018 г., стр. 184

СТР.  184	
Д Ъ Р Ж А В Е Н  В Е С Т Н И К 	
БРОЙ  23
Други нарушения на бъбреците и уретера (N25-N29) 
Други болести на пикочната система (N30-N39)
  Освидетелстваните с конкременти в бъбреците, уретерите или пикочния мехур, или след бъбречна колика, подлежат 
на изследване в ЦВМК и при необходимост се настаняват за клинично изследване. При наличие на камъни, повторно 
изхвърляне на камъни или повторни пристъпи от бъбречни колики при наличие на аномалии в бъбреците и пикочните 
пътища, затрудняващи отделянето на урината в лека степен, с разстройство на функцията на бъбреците и пикочните 
пътища са негодни по всички графи.
  След оперативно изваждане или самостоятелно изхвърляне на единичен камък при наличие на нормална урина, отсъствие 
на болеви синдром и нарушение на функциите на бъбрека в порядъка на индивидуална оценка освидетелстваните могат да 
бъдат признати за годни по всички графи. Лицата, допуснати на работа по тази рубрика, подлежат на системно урологично 
наблюдение.
 Летателният състав, който страда от нарушение на водно-солевата обмяна от типа на оксалурия, фосфатурия и др., при 
наличия на нарушения на функцията на пикочоотделянето или болеви синдром се признава негоден за летателна работа. 
При случаи с остър пиелонефрит и цистит по графи 1, 3, 5, 7   и 9 са негодни, а по всичко останали графи  – решение по 
годността по чл. 7.
Болести на мъжките полови органи (N40-N51)
Тук  се  отнасят  хиперплазията на  простатата, възпалителните заболявания на простатата, хидроцеле, орхит и епидимит, 
фимоза и хипертрофия на препуциума, стерилитет у мъжа, болести на пениса, както и други болести на мъжките полови 
органи.
Към буква „б“ на рубриката  се отнасят леките форми на заболяванията, не водещи  до  функционални  нарушения  и  не 
налагащи оперативно лечение.
При атрофия на един тестис (N50.0) и хипотрофия с размер под 1/3 от големината  на другия тестис освидетелстваните са 
годни по всички графи
Клас XV. Бременност, раждане и послеродов период 
Решенията са дадени в табличната част.
Клас XVI. Някои състояния, възникващи през перинаталния период (Р00-Р96)
Решенията са дадени в табличната част.
Клас XVII.  Вродени аномалии,   деформации  и  хромозомни  аберации (Q00-Q99)
Цепка на устната и небцето (заешка устна и вълча уста) (Q35-Q38)
Всички с преминаваща цепка на устната, твърдото и/или мекото небце се отнасят по буква „а“ независимо от резултата от 
провежданото лечение. Дефектът само на устната, който е коригиран и не води до функционални и козметични дефицити, 
се отнася по буква „в“.  
Кандидатите  за  първоначално авиомедицинско освидетелстване с наличие на Q76.2 Cпондилолистеза, Q76.0 Cпина 
бифида,  по-голяма  от  0,4 см, Q54  Хипоспадия, Q64.0  Еписпадия и Q66 Деформации  на ходилото  се  освидетелстват 
по буква „а“ на рубриката.
При липса на един тестис независимо от причината, довела до това състояние – аплазия (Q55.0), недесцендирал тестис 
(крипторхизъм) (Q53), атрофия (N 50.0), травматична ампутация (S 38.2)  или оперативна хемикастрация (Y 83.6) (с 
изключение на извършената по повод неоплазма), освидетелстваните са годни по всички графи.
При установен недесцендирал тестис (крипторхизъм) освидетелстваните по графи 1, 3, 5, 7 и 9 са негодни, а по останалите 
графи подлежат на оперативно лечение. При благоприятен следопративен резултат (липса на малигнена дегенерация) 
освидетелстваните са годни по всички графи.
Решенията са дадени в табличната част.
Вродени аномалии на системата на кръвообращението (Q20-Q28) 
Тук спадат вродени аномалии на  сърдечните камери и съобщителните отвори,  сърдечната преграда,  пулмоналната, 
трикуспидалната, аортната и митралната клапа, големите артерии и вени, периферната съдова система и други.
Случаите с ЕхоК установена регургитация на МК по графи 1, 3, 5, 7 и 9  са негодни, а по останалите графи са по чл. 7.
Случаите с ЕхоК установен пролапс на МКП, без или със регургитация, по графи 1, 3, 5, 7 и 9 са негодни, а по останалите 
графи са по чл. 7.
Случаите с ЕхоК установена регургитация на аортна клапа, бикуспидна аортна клапа по графи 1, 3, 5, 7 и 9 са негодни, а 
по останалите графи са по чл. 7. 
Случаите с ехографски установена асимптоматична регургитация до I степен включително на пулмонална и трикуспидална 
клапа по всички графи са годни.
Решенията са дадени в табличната част.
Клас XVIII. Симптоми,  признаци и отклонения от нормата, открити при клинични и лабораторни 
изследвания, некласифицирани другаде (R00-R99)
R62 Липса на очакваното нормално физическо развитие – ръст и тегло
Минимално тегло за кандидатите е 50 кг и ръст 150 см за мъже, и 48 кг и 150 см за жени. 
Решенията са дадени в табличната част.
R73 Повишено съдържание на глюкоза в кръвта
R73.0 Нарушена толерантност към глюкозата и предиабет –  по графи 1, 3, 5, 7 и 9 кандидатите са негодни, по останалите 
графи са годни по чл. 7. 
При развитие на диабет се подвеждат по рубрики  Е10 – Е14.
R94.3 Променена електрокардиограма (ЕКГ) 
Освидетелстваните по графи 1, 3, 5, 7 и 9 са негодни, а по останалите графи се извършва диагностично уточняване (Холтер, 
ВЕМ, клинично изследване) и се подвежда по съответната рубрика.